Marcus Claudius Marcellus Aeserninus
Marcus Claudius Marcellus Aeserninus (quando natus mortuusve sit, nescimus) senator Romanus primo saeculo a.C.n. fuit. Avunculus eius Gaius Asinius Pollio consul anno 40 a.C.n. erat. Ipse anno 48 quaestor Quinti Cassii Longini in Hispania Ulteriore cursum honorum coepit. A Caesare relegatus postea in honoribus receptus est. Anno 22 a.C.n. consul ordinarius creatus est, praeterea XVvir sacris faciundis fuit. Anno 17 ludis saecularibus magister factus est.